Informácia pre verejnosť podľa § 24 ods. 1 a oznámenie o predložení zámeru podľa § 23 ods. 1) zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov ( ďalej len „zákon“).

a)	Okresný úrad Sabinov, odbor  starostlivosti o životné prostredie, Námestie slobody 85, 083 01  Sabinov, oznamuje verejnosti, že navrhovaná činnosť „PLÁN VYUŽÍVANIA LOŽISKA ŠTRKOPIESKOV ORKUCANY II“ podlieha zisťovaciemu konaniu podľa § 18 ods. 2, písm. b) zákona.
 
Príslušný orgán 	Okresný úrad Sabinov, odbor  starostlivosti o životné prostredie, Námestie slobody 85, 083 01  Sabinov 	
Názov navrhovanej činnosti 	PLÁN VYUŽÍVANIA  LOŽISKA ŠTRKOPIESKOV ORKUCANY II	
Miesto realizácie	Mesto Sabinov, k.ú. Orkucany	
Predmet činnosti 	Ťažba štrkopieskov na parcelách KN-C p.c. 779/1 a 781/1 v k.ú. Orkucany.	
Navrhovateľ 	AGROMELIO, s.r.o., Železničná 24, 082 21 Veľký Šariš	

b)	Okresný úrad Sabinov, odbor starostlivosti o životné prostredie, ako príslušný orgán štátnej správy podľa zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, § 3 písm. k) a § 56 písm. b) zákona, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov začal správne konanie vo veci posudzovania predpokladaných vplyvov na životné prostredie dňom 7.9.2016  doručením zámeru navrhovateľom. 
c)	Informácie o navrhovanej činnosti alebo jej zmene, ktorá je predmetom tohto konania je možné získať u príslušného orgánu a povoľujúceho orgánu.
d)	Druh požadovaného povolenia pre realizáciu navrhovanej činnosti alebo jej zmeny:
územné rozhodnutie a stavebné povolenie podľa zákona č. 50/1976 Zb. (stavebný zákon), súhlas na výrub drevín podľa § 47 zákona č. 543/2002 Z. z. o ochrane prírody a krajiny,  vodohospodárske povolenie podľa § 23 ods. 1 zákona č. 364/2004 Z. z. na ťažbu štrku, povolenie na stínanie a odstraňovanie stromov a krov na pobrežných pozemkoch a v inundačných územiach, povolenie na odkrytie hladiny podzemných vôd v dôsledku ťažby piesku, štrku alebo iných nevyhradených nerastov, rozhodnutie o povolení dobývania ložiska nevyhradených nerastov podľa § 2 Nariadenia vlády č. 520/1991 Zb.
e)	Neuvádzame.
f)	Relevantné informácie sú sprístupnené v Informačnom systéme EIA/SEA na adrese: www.enviroportal.sk.
Podľa § 23 odseku 3 zákona dotknutá obec do troch pracovných dní od doručenia zámeru informuje o ňom verejnosť na úradnej tabuli obce a zároveň oznámi, kde a kedy možno do zámeru nahliadnuť, v akej lehote môže verejnosť podávať pripomienky a miesto, kde sa môžu pripomienky podávať. Zámer musí byť verejnosti sprístupnený najmenej po dobu 21 dní od zverejnenia informácie o jeho doručení. 

g)	Verejnosť môže doručiť svoje písomné stanovisko k zámeru príslušnému orgánu do       21 dní od zverejnenia zámeru na webovom sídle ministerstva alebo od zverejnenia oznámenia podľa § 23 odseku 3 na adresu:
	Okresný úrad Sabinov, odbor  starostlivosti o životné prostredie
	Námestie slobody 85
	083 01  Sabinov
Písomné stanovisko sa považuje za doručené, aj keď bolo v určenej lehote doručené dotknutej obci.

Povoľujúci orgán	Okresný úrad Sabinov, odbor  starostlivosti o životné prostredie
Námestie slobody 85
083 01  Sabinov 
	
h)	Neuvádzame.